Lejligheden er lys og rummelig. Den er tydeligt ikke privat og personlig, men der er pænt og der er det mest nødvendige til en kort tur. Der ligger et supermarked rundt om hjørnet og metroen San Giovanni er små 5 minutters gang fra lejligheden. Der er en altan, hvilket er dejligt, selvom den ligger lige ud til trafikerede veje. Vi havde flere kontaktpersoner fra vores anmodning til afrejsedagen, men kommunikationen var fin. Vi fik hjælp til at arrangere transport fra og til lufthavnen og der blev sørget for en rejseseng til vores barn. Alt i alt en god oplevelse og en fin bolig til en tur til Rom, hvis man er nogle stykker og har brug for god plads.